ועדת הכספים, כנסת 25, פרוטוקול מספר 25, 2023-01-04 00:00

אופיר כץ: שלום לכולם, אני מתכבד לפתוח את ישיבת ועדת הכספים

אופיר כץ:  לפני שנעבור להצבעה, אני רוצה לברך את הרב גפני

אופיר כץ:  גם כשהיינו בקואליציה, וגם כשהיינו באופוזיציה, זו הוועדה שביליתי בה הכי הרבה ימים, הכי הרבה שעות, ואני חייב לציין שבזכות הלילות, הימים והשעות שביליתי פה, היה לי את המורה הכי טוב שיכולתי לקבל כחבר כנסת מתחיל – להתמקד בנושאים החשובים, לדעת איך להגיש אותם, איך להביא אותם, איך לחבר, איך להיות גשר בין קואליציה לאופוזיציה

אופיר כץ:  הרבה ממה שאני יודע היום זה בזכות הרב גפני, שהלימוד לא היה רק בתוך הוועדה תוך כדי צפייה בו מנהל את הוועדה, אלא גם ממש השקעה, כשישבנו בחדר, והוא הסביר ולימד

אופיר כץ:  אחרי כל כך הרבה שנים בתפקיד עדיין יש לו סבלנות לדאוג לחברי הכנסת הצעירים ולתת להם קצת מארגז הכלים שיש לך

אופיר כץ:  אני חושב שזה דבר מבורך, ואתה מסייע כך להצלחה של חברי כנסת צעירים שרוצים להשפיע ולשנות

אופיר כץ:       לסיום, אני רוצה להגיד שאתה תמיד היית יושב-ראש ועדת כספים של כולם – של כל המגזרים, של כל הענפים, אף פעם לא עשית הבחנה אם זה חרדי או אם זה חילוני

אופיר כץ:  מצוקה אצלך היא מצוקה, ומי שיש לו בעיה, אתה באת לפה בנחישות לפתור את הבעיה ולא משנה מי הביא אותה

אופיר כץ:  אמרתי את זה מספר פעמים, ואני אגיד את זה שוב: כשאני פניתי אליך עם בעיות שהיו לי בנושא שקרוב ללבי, כל הנושא של הפערים בפריפריה מבחינת הבריאות, תמיד עמדת לצדי, תמיד שמת את כובד משקלך כיו"ר ועדה על המשרדים הרלוונטיים כדי להשפיע ולהשיג את מה שאנחנו רוצים לצמצום הפערים, ובשום שלב לא שאלת אותי מי האוכלוסייה – אם הם מבני ברק או ממקום אחר, זה פשוט לא עניין אותך

אופיר כץ:  זו הדרך שלך, ואני בטוח שאתה תמשיך כך

אופיר כץ:  אתה אדם מאוד מאוד משפיע על כל אזרחי מדינת ישראל, ואני שמח שאתה תמיד לוקח אותה למקומות הנכונים, לטובת החלשים, שומע את כולם

אופיר כץ:  אני מאחל לך המון הצלחה

אופיר כץ:  רק שאלה לפני שאני מצביע: אתה מתרגש?     

משה גפני: אני מתרגש מהנאום שלך

אופיר כץ: אם כך, בהתאם להוראות סעיף 106א(1) לתקנון הכנסת, ועדה תבחר יושב-ראש מבין חבריה, לפי המלצת ועדת הכנסת

אופיר כץ:  ועדת הכנסת החליטה להמליץ לוועדת הכספים לבחור בחבר הכנסת משה גפני כיושב-ראש הוועדה

אופיר כץ:  מי בעד? ירים את ידו

אופיר כץ:  מי נגד? מי נמנע?         

אופיר כץ: אושר פה אחד

אופיר כץ: ההחלטה עברה פה אחד

אופיר כץ:  אדוני היושב-ראש, בבקשה, הכיסא שלך

משה גפני: תודה רבה, אדוני יושב-ראש ועדת הכנסת

משה גפני:  תודה רבה

משה גפני:  אני מודה לך על ההמלצה שהבאת למנות אותי כיושב-ראש ועל הדברים החמים שאמרת

משה גפני:  תודה רבה לך

משה גפני:  אני מודה לכל החברים שתמכו במינוי הזה

משה גפני:  אדוני יושב-ראש הכנסת, בבקשה, הבמה לרשותך

אמיר אוחנה: תודה לך, אדוני יושב-ראש ועדת הכספים המיתולוגי

אמיר אוחנה:  אני חושב שהוועדה הזו ללא ספק היא אחת הוועדות המרכזיות, החשובות, שיש בכנסת שלנו

אמיר אוחנה:  אני חושב שלאורך השנים הפגנת, אדוני היושב-ראש, מקצועיות רבה מאוד, אכפתיות רבה מאוד, ומעורבות רבה בכל המתרחש – גם בוועדה וגם בנושאים המשיקים לנושאי הוועדה

אמיר אוחנה:  אני חושב שהבחירה בך כיושב-ראש הוועדה משקפת רצון של רבים בבית הזה, קואליציה ואופוזיציה, ואני חושב שאתה תמלא את שליחותך נאמנה וכך אני גם מאחל לך, ומודה לך על כל השנים שהיו ושיהיו

אמיר אוחנה:  בהצלחה גדולה

משה גפני: תודה רבה

משה גפני:  תודה רבה

משה גפני:  חבר הכנסת טיבי, אני רוצה לומר לפני זה, אנחנו עברנו שנה וחצי קשות מאוד מבחינת היחסים הבין-אישיים והבין-מפלגתיים

משה גפני:  זה חשוב בדמוקרטיה

משה גפני:  המציאות הזאת היא מציאות שאנחנו בעבר לא הורגלנו בוועדת הכספים

משה גפני:  על פי רוב ההצבעות היו הצבעות קואליציה ואופוזיציה יחד, להוציא תקציב ודברים שהיו מבנה של האופוזיציה

משה גפני:  אני קורא לכל חברי הכנסת, לא רק לחברי הוועדה, להיכנס למסלול של ויכוח אמיתי, דמוקרטי, אידיאולוגי, אבל שהכול ייעשה בדרך כזאת שאפשר יהיה לקיים את הדיונים האלה ולא שאחד יפגע בשני

משה גפני:  אני מודה לכם על האמון שנתתם בי

משה גפני:  חבר הכנסת טיבי, בבקשה

אחמד טיבי: תודה רבה

אחמד טיבי:  אני רואה את ההתרגשות שלך, בכל זאת, זו פעם ראשונה

אחמד טיבי:  טוב לראות אותך שוב על הכיסא הזה בוועדת הכספים

אחמד טיבי:  הדברים שאני אומר לגביך לא כוללים את כל חבריך בקואליציה, חלק

אחמד טיבי:  ועדת הכספים היא הוועדה החשובה ביותר בבית הזה

אחמד טיבי:  אין כמעט תחום בחיים, במדינה, שלא מגיע לשולחן הזה

אחמד טיבי:  אתה תמיד גילית אמפטיה לנושאים חברתיים, לפריפריה, לחברה הערבית, לא רק לחרדים

אחמד טיבי:  בעיקר לחרדים, לא רק

אחמד טיבי:  אני מקווה שנמשיך בוועדה הזאת לקדם נושאים שקשורים בכולם, בעיקר למי שצריך תמיכה, עזרה, אמפטיה, סיוע

אחמד טיבי:  אני מייצג ובא מהחברה הערבית, שצריכה העדפה מתקנת כמעט בכל נושא אפשרי

אחמד טיבי:  עבדנו קשה בשקדנות בוועדה הזאת, ואתה סייעת לא אחת להעביר תקציבים שקשורים בנו

אחמד טיבי:  אני בטוח שאתה תמשיך בכיוון הזה

אחמד טיבי:  מברוכ ובהצלחה

משה גפני: תודה רבה

משה גפני:  אני מבטיח לך להמשיך באותה דרך

משה גפני:  התרומה שלך הייתה תרומה רבה מאוד בוועדה, ואנחנו נשתדל להמשיך את זה

משה גפני:  חבר הכנסת חמד עמאר, ברוך הבא

משה גפני:  אני שמח שאתה בא להיות חבר בוועדת הכספים, אתה, עם הניסיון שלך

משה גפני:  בבקשה

חמד עמאר: קודם כל, אני רוצה לאחל לך בהצלחה

חמד עמאר:  שנים רבות אתה מנהל את הוועדה הזאת

חמד עמאר:  אני הייתי חבר בוועדה הזאת ועבדנו ביחד

חמד עמאר:  המיוחד אצלך, שכל נושא שהגיע לשולחן, ניהלת אותו כאילו הוא הנושא הכי חשוב בעולם

חמד עמאר:  זו תופעה ייחודית שלך

חמד עמאר:  אני חושב שביחד אנחנו יכולים לעבוד בצורה הטובה ביותר

חמד עמאר:  כמו שאמר חבר הכנסת טיבי, הוא מייצג את האוכלוסייה הערבית, אני בא מהמגזר הדרוזי

חמד עמאר:  יש הרבה נושאים משותפים גם לדרוזים וגם לחברה הערבית

חמד עמאר:  אני חושב שכאן ביחד אנחנו נוכל לעשות עבודה טובה מאוד, ואני רוצה לאחל לך בהצלחה

משה גפני: תודה רבה

משה גפני:  תודה רבה

משה גפני:  סגן השר אורי מקלב, בבקשה

אורי מקלב: תודה רבה, אדוני היושב-ראש

אורי מקלב:  יושב-ראש ועדת הכנסת שאל אם אתה מתרגש או לא

אורי מקלב:  אני חושב שקשה לצפות מיושב-ראש וחבר כנסת שכיהן ברוב הכנסות במדינת ישראל מאז קום המדינה, מאז הכנסת הראשונה

מירב בן ארי: קום המדינה?     

אורי מקלב: חבר הכנסת גפני היה חבר כנסת מהכנסת ה-12

משה גפני: מ-1988

אורי מקלב: תעשו חשבון מי ייכנס - - -     

מירב בן ארי: 40 שנה הורדת למדינה

אורי מקלב: אני מדבר על כנסות

ינון אזולאי: הוא מדבר על כנסות, הוא לא מדבר על שנים

אורי מקלב: לידיעתך, הוא בעשור הרביעי פה

אורי מקלב:  בחצי העשור הרביעי

אורי מקלב:  רוב הכנסות – לא היה כזה חבר כנסת שכיהן ברוב - - -     

מירב בן ארי: אז הוא הוותיק של חברי הכנסת?     

אורי מקלב: בוודאי

אורי מקלב:  לא רק ותיק, ותיק גם בימים שכיהנת פה כחבר ועדת הכספים, ולפי דעתי גם כיושב-ראש הכי ותיק במצטבר, אבל לא עשיתי את החשבון הזה

אורי מקלב:  אז לבקש ממך להתרגש זה באמת קצת מוגזם, אבל אני כן יכול להגיד - - -     

אחמד טיבי: אגב, הכול בזכות הערבים

אחמד טיבי:  בעיקר הכול בזכות רופאים ערבים שטיפלו בו והצילו את חייו

משה גפני: נכון, רופא ערבי

אורי מקלב: זה נכון, והוא מציין את זה

אורי מקלב:  רופא, ד"ר זחאלקה

אורי מקלב:  אפילו אני יודע שמדובר על ד"ר זחאלקה, נכון?     

אחמד טיבי: נכון

אורי מקלב: אני זוכר את הנאום המרגש של חבר הכנסת גפני, כשחזר מהתקופה שלא הרגיש טוב לנהל את ועדת הכספים, והזכיר את זה, אני חושב, בנאום

אורי מקלב:  חבר הכנסת גפני, הזכרת את ד"ר זחאלקה, בנאום פה כשחזרת אחרי התקופה הקצרה שלא היית פה וציינת את הרופא שהציל את חייך, שאמר לך: יש לך משהו שאתה לא מרגיש, אבל יש לך משהו חמור, שצריך לטפל

משה גפני: הוא אמר יש לך - - -     

אורי מקלב: כן, סיפרת את זה כאן

אורי מקלב:  אמרת: אבל אני מרגיש טוב

משה גפני: לי לא כאב כלום

אורי מקלב: אמרת: אבל אני מרגיש טוב, אני לא מרגיש שום דבר

אורי מקלב:  הוא אמר: אבל אני אומר לך שיש לך עכשיו אירוע

משה גפני: כן, והוא הכניס אותי מיד

משה גפני:  כן

אורי מקלב: אני יכול להגיד שהוותק המצטבר הזה והימים המצטברים האלה לא משפיעים עליך בשום דבר – כל יום הוא כאילו היום הראשון שאתה בא לוועדת הכספים

אורי מקלב:  הזכרתי את זה פעם, בכל שבוע ביום חמישי, בכל פעם שאנחנו נכנסים לחדר – מה הנושאים על סדר-היום? מה היום על סדר-היום של הכנסת, בוועדה? מקלב, אתה זוכר שיש לך בוועדה כזאת, אתה מכיר את הנושא? אין לך בוותק המצטבר סוג של הסתאבות מסוימת, אלא הפוך, התחדשות שבכל יום

אורי מקלב:  זה שאתה יושב-ראש של כולם, כולנו יודעים את זה, כל המגזרים וכל האזרחים, אין ספק

אורי מקלב:  צריך להגיד שאתה גם יושב-ראש של כל חברי הוועדה, קואליציה ואופוזיציה

אורי מקלב:  זה לא רק שאין לך את זה ואתה משתדל שלא יהיה, אתה גם רואה חבר אופוזיציה בעל זכויות לא פחות מחבר קואליציה בדרישות שלו, בחשיבה שלו, בעמדה שלו, ואתה מכבד את הכול

אורי מקלב:      דבר נוסף שאני אומר לחברי הוועדה – אני הולך עכשיו לממשלה – חשוב לך לשמור על המעמד של ועדת הכספים

אורי מקלב:  יש ניסיונות כל הזמן לכרסם במעמד של ועדת הכספים, ואתה עומד על כך חזק

אורי מקלב:  לא רק כשהיית באופוזיציה דרשת את  זה, גם כשאתה בקואליציה תמיד עמדת גם מול המשרדים הממשלתיים, מול כל הגופים שלאט-לאט מנסים לכרסם במעמד של ועדות הכנסת

אורי מקלב:  אתה עושה את המאמץ, וזה צריך שיתוף פעולה של כל חברי הוועדה, לפני ההצבעות, לשמור על המעמד של ועדת הכספים, כמו שאמר חבר הכנסת טיבי, שאין תחום שהיא לא מטפלת בו ולא בא לפתחה ולשולחנה

אורי מקלב:  תודה רבה

משה גפני: תודה רבה

משה גפני:  השר מיקי זוהר, בבקשה

מכלוף מיקי זוהר: הרב גפני, אני מבלה פה כבר כשמונה שנים, בחדר הוועדה הזו כרכז הקואליציה שלך בוועדת הכספים

מכלוף מיקי זוהר:  אחר כך אופיר עשה עבודה נהדרת אחריי

מכלוף מיקי זוהר:  אני רוצה להגיד לך, הרב גפני, שבבניין הזה יש הרבה מאוד אנשים, אבל למעטים יש את הניסיון שלך, למעטים יש את חברות האמת שלך, את היושרה שלך ואת הדאגה לכל אזרחי ישראל באשר הם

מכלוף מיקי זוהר:  זה לא רק ראוי להערכה על כך שהרבה מאוד שנים אתה מחזיק בתפקיד מאוד מאוד קשה – מי שחושב שיושב-ראש ועדת הכספים זה תפקיד קל, טועה

מכלוף מיקי זוהר:  אני ראיתי מקרוב כמה זה תפקיד קשה – בכמה נושאים אתה נוגע, כמה אחריות גדולה קולקטיבית אתה נושא על גבך לכל אזרחי ישראל

מכלוף מיקי זוהר:  ותמיד, אבל תמיד – ואף אחד לא יוכל לקחת את זה ממך, הרב גפני – פעלת באובייקטיביות, במקצועיות, בענייניות לטובת כל אזרחי ישראל

מכלוף מיקי זוהר:       אני חושב שהמסר הזה, שאני רוצה שאנשים ידעו אותו וישמעו אותו, אומר לכל אזרחי ישראל דבר אחד: יש פה קואליציה ימנית, זה נכון

מכלוף מיקי זוהר:  הקמנו קואליציה של המחנה הלאומי

מכלוף מיקי זוהר:  אבל כל אזרחי ישראל יקבלו את המענה הדרוש, ואתה בראשם תוביל את זה כמי שאמון על כל כלכלת ישראל, יחד עם שר האוצר בצלאל סמוטריץ

מכלוף מיקי זוהר:  כל הנושאים שקשורים לכלכלת ישראל – בצלאל סמוטריץ הוא השר שיטפל במשרדו

מכלוף מיקי זוהר:  ולכן אני בטוח כפי שראיתי אותך עושה את עבודתך בחרדת קודש, זה גם יימשך

מכלוף מיקי זוהר:  מיותר לציין שברמה האישית אני אוהב אותך מאוד, מעריך אותך

מכלוף מיקי זוהר:  אתה טיפחת אותי, עזרת לי מאוד בתחילת דרכי, עזרת לי להשתלב, להתעצם ולהתחזק בעבודתי, גם בעבודת השם, ואני מודה לך על זה ומעריך את זה, ומאחל לך הצלחה גדולה

משה גפני: תודה רבה, מיקי

משה גפני:  תודה

משה גפני:  השר יריב לוין

המשפטים יריב לוין: משה, ידידי, אני חושב שכשמדברים על מינוי שהוא ברכה עצומה לכל עם ישראל, מדברים על הבחירה בך כיושב-ראש ועדת הכספים

המשפטים יריב לוין:  אני חושב שאתה לא רק ותיק חברי הכנסת כאן, אני חושב שאתה דוגמה נדירה ומופתית לנבחר ציבור שמייצג בצורה הכי נאמנה, הכי מקצועית והכי טובה גם את הציבור שבחר בו, אבל גם את כלל אזרחי ישראל שהעניינים שלהם מופקדים בידיך בכל התפקידים שעשית, בוודאי בתפקיד הזה

המשפטים יריב לוין:  אני חושב שאתה מצליח לשלב דאגה נדירה וזיהוי מדויק של אותו ציבור חלש שזקוק לעזרה, אבל אתה עושה את זה בלי פופוליזם ובאחריות, ובאופן כזה שאתה מסתכל על הדברים מצד האחריות התקציבית ומצליח בסוף לנווט את המהלכים כאן בצורה כזו שאזרחי ישראל – ואני יכול לומר את זה לכל אחד ואחת מאזרחי ישראל – יכולים לדעת שהדברים נעשים כאן בוועדת הכספים בצורה הכי מקצועית, הכי מאוזנת והכי שקולה שאפשר להעלות על הדעת

המשפטים יריב לוין:      אני רוצה לאחל לך שהקדנציה הזאת תהיה מוצלחת לא פחות מקודמותיה, והרף הוא מאוד מאוד גבוה, אבל אני חושב שמאחר שאתה עצמך קבעת אותו, אתה גם תעמוד בו

המשפטים יריב לוין:  אני רוצה לאחל לכנסת ישראל ולוועדת הכספים שתמיד נוכל להתכנס כדי לבחור באדם כמוך לתפקיד החשוב הזה

המשפטים יריב לוין:  המון ברכה

משה גפני: תודה רבה

משה גפני:  תודה רבה, יריב

משה גפני:  חבר הכנסת יעקב אשר

אדוני היושב-ראש, יושב-ראש ועדת הכנסת, יושב-ראש תנועת דגל התורה ויושב-ראש ועדת הכספים הנבחר הרב גפני, אני חושב ששילוב מנצח כזה של כישרון, ותק ולב למצוקות של כולם זה שילוב מנצח, זה שילוב שניצח עד היום, וינצח, בעזרת השם, עוד הרבה מאוד שנים בשביל כלל אזרחי מדינת ישראל

 שיהיה בהצלחה

אופיר כץ: הרב גפני, אנחנו מתנצלים, לי וליושב-ראש יש הקמת ועדות נוספות

אופיר כץ:  המון הצלחה

משה גפני: תודה רבה

משה גפני:  השר מאיר פרוש

מירב בן ארי: שיהיה בהצלחה גפני, אני הולכת גם לפנים

מאיר פרוש: אף אני מצטרף כנגד המברכים

משה גפני: תודה רבה

משה גפני:  ינון אזולאי

ינון אזולאי: אני שמח שנשארנו בפורום המשפחתי המצומצם

ינון אזולאי:  נשארנו רק לברך, וזה בסדר

ינון אזולאי:  הרב גפני, אומנם אופיר כץ לא פה, הוא שאל אם אתה מתרגש

ינון אזולאי:  אני חייב להגיד דבר אחד, שאני מתרגש, כי היום, ברוך השם, אנחנו יודעים שאתה כבר לא יושב-ראש ועדה זמנית

ינון אזולאי:  היה לנו ספק בזה בשבועיים האחרונים, והיום אנחנו יודעים שאתה יושב-ראש ועדה קבועה

ינון אזולאי:  אז קודם כל, הרגשות שלי עכשיו צפים, אבל לאט-לאט הם גם יורדים, ועכשיו אפשר להיכנס לעבודה ברצף

ינון אזולאי:  אני לא צריך להגיד לך את הברכות שיש לי, כמובן שאני מצטרף לכל הברכות

ינון אזולאי:  בעזרת השם, שלא תצא תקלה תחת ידינו, ושהקביעות שלך תהיה ותמשיך להיות פה מתוך בריאות ונחת, בעזרת השם

עאידה תומא סלימאן: האמת היא שאני רוצה לברך, אבל לפני שאני מברכת – אני מאוד שמחה שנבחרת שוב, חבר הכנסת גפני, יושב-ראש הוועדה – אני רוצה לספר ששבוע אחרי שנכנסתי לכנסת – הייתי חדשה – אחד הדברים שהעיקו עליי היה הרגשת ההיררכיות בין חברי הכנסת

עאידה תומא סלימאן:  אנחנו אמורים להיות כולנו שווים, 120, ואז התחלתי לגלות שזה לא נכון, ושיש היררכיה גלויה – שיש יושבי-ראש וחברי ועדה, ליושבי-הראש יש יותר כוח, ויש היררכיה סמויה

עאידה תומא סלימאן:  אני נבחרתי ישר להיות יושבת-ראש הוועדה לקידום מעמד האישה, היום אני משלימה שבע שנים של יו"ריות – אם זה בוועדה לקידום מעמד האישה או כשהייתי זמנית בעבודה ורווחה

עאידה תומא סלימאן:  אבל כשהגעתי באופן זמני לוועדת הכספים, הבנתי שההיררכיה הסמויה היא היררכיה שנבנית מתוך עבודה קשה של מי שמקבל אותה

עאידה תומא סלימאן:  הסתכלתי עליך וראיתי את הפעילות הפרלמנטרית שלך והבנתי שכוח לוקחים, ולוקחים בהרבה חוכמה ובשקט – למרות שאתה לפעמים מתעצבן, אבל בלי צעקות

עאידה תומא סלימאן:  אני חייבת להגיד שאני שמחה מאוד שאני אכהן שוב כחברה בוועדה הזו, אמשיך ללמוד, וננסה לקדם ביחד את כל הנושאים שחשובים לכולנו

עאידה תומא סלימאן:  תודה

עאידה תומא סלימאן:  תודה

משה גפני: תודה רבה

משה גפני:  חבר הכנסת משריקי, ברכות לבחירתך היום לכנסת

יונתן מישרקי: תודה רבה

יונתן מישרקי:  אני מצטרף, אדוני היושב-ראש, לכל הברכות

יונתן מישרקי:  אני מקווה להיות תלמיד טוב, לפחות כמו אופיר כץ

יונתן מישרקי:  אדוני היושב-ראש, מיקי זוהר אמר שחיזקת אותו גם בעבודת השם

יונתן מישרקי:  אני מקווה להצטרף לזה גם כן בתוך המסלול, בחלק מהעניין

יונתן מישרקי:  בהצלחה רבה לך ולנו

יונתן מישרקי:  תודה רבה

משה גפני: תודה רבה

משה גפני:  הרב אייכלר

ישראל אייכלר: אני רוצה לברך אותך בשלוש מילים: תתחדש כנשר נעוריכי

ישראל אייכלר:  ממך אפשר ללמוד

ישראל אייכלר:  אני זוכר שליוויתי אותך פה בתשמ"ט-1988, כשהגעת לכנסת

ישראל אייכלר:  ליוויתי אותך כל השנים לראות איך אתה עדיין כל הזמן באותה רעננות ואותה התחדשות, שכולנו לומדים ממך

ישראל אייכלר:  יהי רצון שהשם ייתן לך הרבה כוח ועוז להמשיך

ישראל אייכלר:  אתה עושה קידוש השם – אפשר היה לשמוע בדברים איך אתה יכול לקחת את הוועדה הכי קשה ושכולם יראו – וראו כל עמי הארץ כי שם השם נקרא עליך ויראו ממך

ישראל אייכלר:  בעזרת השם, תצליח בבריאות איתנה לנהל את הוועדה, ועוד נכונו לך עתידות, בעזרת השם

משה גפני: תודה רבה

משה גפני:  חבר הכנסת משה סולומון

משה סולומון: תודה רבה, אדוני היושב-ראש

משה סולומון:  ברכות

משה סולומון:  והיו בעיניך כחדשים – אני מכיר אותך שנים רבות, אתה לא מכיר אותי

משה סולומון:  אני לומד ממך שנים רבות, גם דיברנו באחת הפעמים כדי להתייעץ אתך בכל מיני נושאים

משה סולומון:  אתה מעורר השראה

משה סולומון:  אני חדש כאן בבית הזה, אבל היכולת של אדם להכיל גם מורכבויות, גם קהלים שונים – שונים, תרתי משמע; לא רק שמגיעים ממקומות שונים, אלא שלפעמים הם מייצגים אידיאולוגיה שונה

משה סולומון:  היכולת להניח את זה בצד ולהגיד אני אחראי לקדם את אזרחי מדינת ישראל בהיבטים שאתה אמון עליהם, היא מעוררת השראה, והיכולת הזאת לא נתונה לכל אחד

משה סולומון:  אני חושב שהיא גם קידוש השם גדול

משה סולומון:  היא קידוש השם גדול כי אנחנו יודעים שכאנשים אנחנו מתייגים

משה סולומון:  כאנשים אנחנו שמים כל אחד במקום כזה או אחר – או בגלל לבושו, או בגלל מראהו, או בגלל כיפתו

משה סולומון:  כל אחד, כאילו שהוא מקדם רק דבר מאוד מסוים

משה סולומון:  וזה שרואים אותך בוועדת כספים – אני רואה אותך הרבה שנים – שבה אתה נלחם על הדברים, בין אם הדברים קרובים אליך, וגם על דברים שהם לא קרובים אליך, כלומר, קרובים אליך אבל אתה לא אמון עליהם, זה דבר שיש בו הרבה קידוש השם

משה סולומון:  תמשיך בהתרגשות פנימית – אולי מבחוץ אתה לא מתרגש, אני מקווה שאתה מתרגש בפנים, אני בטוח בזה

משה סולומון:  להתרגש, כי התרגשות היא הנעה מאוד מאוד גדולה

משה סולומון:  אני שמח להיות חבר בוועדה, נלמד ביחד, ובעזרת השם, נקדם את עם ישראל

משה סולומון:  תודה רבה

משה גפני: בהצלחה

משה גפני:  תודה רבה

משה גפני:  חבר הכנסת יצחק קרויזר, ברוך הבא

יצחק קרויזר: נעים מאוד, אני חבר כנסת חדש

יצחק קרויזר:  ברוכים הנמצאים

יצחק קרויזר:  אני מתרגש מאוד, אולי גם בשבילך קצת

יצחק קרויזר:  כבוד גדול בשבילי להיות כאן בוועדה

יצחק קרויזר:  הדבר הראשון שאמרו לי כשנכנסתי לכנסת: יש פה את יושב-ראש ועדת הכספים המיתולוגי של הכנסת, גפני

יצחק קרויזר:  תיצמד אליו, תלמד ממנו, ובמילתא דבדיחותא, מי שנצמד אליך, עוד נכונים לו תפקידים גדולים במשכן הקדוש הזה

יצחק קרויזר:  אז אני מברך אותך, וגם אותי, שלא תיפול תקלה תחת ידינו, ובעזרת השם, שנעשה פה דברים טובים למען עם ישראל וארץ ישראל

יצחק קרויזר:  כבוד גדול בשבילי

יצחק קרויזר:  תודה רבה

משה גפני: תודה רבה

משה גפני:  חבר הכנסת רביבו

אליהו (אלי) רביבו: אדוני יושב-הראש, אני עדיין לא מופיע ברשימה, זה אמור להיות סימן לבאות, אבל מי לא ינצל כזאת הזדמנות? מצד שני, לתת מחמאות לבעל תפקיד זה מצמצם את מה ומי שהוא

אליהו (אלי) רביבו:  אי אפשר לקפל לכמה משפטים את מה שאתה

אליהו (אלי) רביבו:  ועדיין, אני רוצה לברך אותך: שתמשיך להישאר רענן, שבריאותך תישמר, שתמשיך לפעול בחום, ברוך, ביכולת הכלה, ביכולת להסתכל גם על האחר, גם על מי שלא מגיע מהמגזר שלך ולא מהעם שלך, ולהראות עד כמה אתה מסמל את הנאורות

אליהו (אלי) רביבו:  כל מי שחושב שאנחנו, ועוד יותר החרדים יותר, חשוכים; הוא חשוך, מוחשך ומחשיך

אליהו (אלי) רביבו:  ואתה מגיע ממקום של נתינה, רגישות ואחריות, עד כדי כך שאתה נותן מעצמך אפילו שאתה פוגע בבריאותך

אליהו (אלי) רביבו:  ולכן אנחנו נברך אותך שתישמר מעינא בישא, שתהיה לך נחת רוח, שתצא מכאן רק מתי שאתה תבחר, חזק ואיתן, עם אותה חמלה ואותה רגישות שאתה מגלה ביומיום שלך

אליהו (אלי) רביבו:  שתמשיך להיות מֶנְטְשׁ – זו הגדרה שקשה למצוא בה בעלי תפקידים, בטח אחרי כל כך הרבה שנים

אליהו (אלי) רביבו:      אמר חברי, חבר הכנסת אייכלר, התפקיד הקשה

אליהו (אלי) רביבו:  רבי נחמן הקדוש, שאני גאה להימנות מחסידיו, אומר שברית כרותה לשפתיים

אליהו (אלי) רביבו:  אז אין קשה, יש מאתגר, ואתה יכול לאתגרים הרבה יותר מורכבים

אליהו (אלי) רביבו:  אני יודע מקרוב שאין תפקיד שאם היית רוצה אותו לא היית זוכה לו, ועדיין אתה פה, כי אתה מבין שזה הברומטר שמשפיע על כלל התושבים במדינת ישראל

אליהו (אלי) רביבו:  אני מקווה שאני אזכה להיות תלמיד בשיעור פרטי אצלך גם כאן בוועדה, וללמוד ולינוק ממך אפילו את המעט שיש בך

אליהו (אלי) רביבו:  ברכה והצלחה וכה לחי

משה גפני: בעזרת השם

משה גפני:  תודה רבה

משה גפני:  תודה רבה לכולם

משה גפני:  אני מודה לכולם, זו באמת התרגשות

משה גפני:  הישיבה נעולה